smcproject/ml-wiki-sentences huggingface dataset:
ആദ്യകാല ഫോട്ടോഗ്രഫിയിൽ ആക്റ്റിനിക് ലൈറ്റ് ആദ്യമായി ഉപയോഗിച്ചിരുന്നത് ലൈറ്റ് സെൻ‌സിറ്റീവ് ഫിലിമുകൾ‌, പ്ലേറ്റുകൾ‌ അല്ലെങ്കിൽ‌ പേപ്പറുകൾ‌ എന്നിവയെ എക്സ്പോസ് ചെയ്യുന്നതും ചെയ്യാത്തതുമായ പ്രകാശത്തെ വേർതിരിച്ചറിയാൻ ആയിരുന്നു.
ഒരു ഡാർക്ക് റൂമിൽ‌ എക്സ്പോസിങ്ങ് പ്രശ്നങ്ങൾ ഒഴിവാക്കാനായി ഒരു നോൺ‌-ആക്റ്റിനിക് സേഫ്-ലൈറ്റ് (ഉദാ. ചുവപ്പ് അല്ലെങ്കിൽ ആമ്പർ‌) ഉപയോഗിക്കാൻ‌ കഴിയും.
ആദ്യകാല "നോൺ കളർ-സെൻ‌സിറ്റീവ്" (എൻ‌സി‌എസ്) ഫിലിമുകൾ, പ്ലേറ്റുകൾ, പേപ്പറുകൾ എന്നിവ പച്ച മുതൽ യുവി വരെയുള്ള (ഹ്രസ്വ-തരംഗദൈർഘ്യ പ്രകാശം) സ്പെക്ട്രത്തിന്റെ ഉയർന്ന ഊർജ്ജ അറ്റത്തോട് മാത്രമേ സംവേദനക്ഷമമായിരുന്നുള്ളൂ.
ചുവന്ന പ്രകാശം ആക്റ്റിനിക് അല്ലാത്തതിനാൽ ഇത് ചുവന്ന പ്രദേശങ്ങൾ വളരെ ഇരുണ്ടതാക്കി മാറ്റും.
സാധാരണഗതിയിൽ, സെനോൺ ഫ്ലാഷ് ലാമ്പുകളിൽ നിന്നുള്ള പ്രകാശം വളരെ ആക്റ്റിനിക് ആണ്, പകൽ വെളിച്ചം പോലെ ഇവയിൽ പച്ച-യുവി പ്രകാശം ഉൾക്കൊള്ളുന്നു.
ഇരുപതാം നൂറ്റാണ്ടിന്റെ ആദ്യ പകുതിയിൽ, ഫിലിം ടെക്നോളജിയുടെ വികാസങ്ങൾ ചുവപ്പ്, മഞ്ഞ വെളിച്ചങ്ങളോട് സംവേദനക്ഷമതയുള്ള  ഓർത്തോക്രോമാറ്റിക്, പാൻക്രോമാറ്റിക് ഫിലിമുകൾ കണ്ടെത്തുന്നതിലേക്ക് നയിച്ചു.
വർണ്ണ സ്പെക്ട്രത്തിലുടനീളമുള്ള വെളിച്ചം സംബന്ധിച്ച മനുഷ്യന്റെ ധാരണയുടെ യഥാർത്ഥ പുനർനിർമ്മാണം ഇവ നൽകി.
അതിനാൽ, ഫോട്ടോഗ്രാഫിയിൽ, ആക്റ്റിനിക് ലൈറ്റ് ഇപ്പോൾ സംശയാസ്‌പദമായ ഫോട്ടോഗ്രാഫിക് മെറ്റീരിയലിലേക്ക് പരാമർശിക്കേണ്ടതുണ്ട്.
നിർമ്മാണ മേഖല
കമ്പ്യൂട്ടർ ചിപ്പ് നിർമ്മാണത്തിലെ മാസ്കുകളുടെ ആക്റ്റിനിക് പരിശോധന ലിത്തോഗ്രാഫി സിസ്റ്റം ഉപയോഗിക്കുന്ന പ്രകാശത്തിന്റെ അതേ തരംഗദൈർഘ്യം ഉപയോഗിച്ച് മാസ്ക് പരിശോധിക്കുന്നതിനെയാണ് സൂചിപ്പിക്കുന്നത്.
അക്വാകൾച്ചറിൽ
റീഫ് അക്വേറിയം വ്യവസായത്തിലും ആക്ടിനിക് ലൈറ്റുകൾ സാധാരണമാണ്.
പവിഴത്തിന്റെയും അകശേരുക്കളുടെയും വളർച്ചയെ പ്രോത്സാഹിപ്പിക്കുന്നതിന് അവ ഉപയോഗിക്കുന്നു.
ഫ്ലൂറസെന്റ് മത്സ്യങ്ങളുടെ ഫ്ലൂറസെൻസ് വർദ്ധിപ്പിക്കാനും ഇവ ഉപയോഗിക്കുന്നു.
അക്വേറിയത്തിലെ ആൽഗകളുടെ വളർച്ച പരിമിതപ്പെടുത്തുന്നതിനും ആക്ടിനിക് ലൈറ്റിംഗ് ഉപയോഗിക്കുന്നു.
ആഴമില്ലാത്ത ചെറുചൂടുള്ള വെള്ളത്തിൽ ആൽഗകൾ (മറ്റ് സസ്യങ്ങളെപ്പോലെ) തഴച്ചുവളരുന്നതിനാൽ, ആൽഗകൾക്ക് നീല , വയലറ്റ് വെളിച്ചങ്ങളിൽ നിന്ന് പ്രകാശസംശ്ലേഷണം നടത്താൻ കഴിയില്ല, അതിനാൽ ആക്റ്റിനിക് പ്രകാശം അതിന്റെ ഫോട്ടോസിന്തറ്റിക് ഗുണം കുറയ്ക്കുന്നു.
ഇരുണ്ട ലൈറ്റിങ്ങിന് ആക്റ്റിനിക് ലൈറ്റിംഗ് ഒരു മികച്ച ബദലാണ്, കാരണം ഇത് മത്സ്യത്തിന് ഒരു "രാത്രി അന്തരീക്ഷം" പ്രദാനം ചെയ്യുന്നു, അതേസമയം പവിഴത്തിനും മറ്റ് സമുദ്രജീവികൾക്കും വളരാൻ ആവശ്യമായ പ്രകാശം അനുവദിക്കുന്നു.
കൃത്രിമ വിളക്കുകൾ
"ആക്ടിനിക്" ലൈറ്റുകൾ ഉയർന്ന കളർ ടെമ്പറേച്ചർ ഉള്ള നീല വെളിച്ചമാണ്.
ഈച്ചകളെ ആകർഷിക്കാൻ ഇലക്ട്രിക് ഫ്ലൈ കില്ലറുകളിൽ ഇവ ഉപയോഗിക്കുന്നു.
ഇതും കാണുക സ്പെക്ട്രൽ സെൻസിറ്റിവിറ്റി സാധാരണയായി ഫോട്ടോഗ്രാഫിക് വസ്തുക്കളുടെ ആക്റ്റിനിക് പ്രതികരണത്തെ വിവരിക്കാൻ ഉപയോഗിക്കുന്നു.
ആക്ടേഴ്സ് ഓഫ് ദി കോമഡി-ഫ്രാങ്കൈസ് ഇംഗ്ലീഷ് വിലാസം https://ml.wikipedia.org/wiki/Actors_of_the_Com%C3%A9die-Fran%C3%A7aise
ഫ്രഞ്ച് റോക്കോക്കോ ആർട്ടിസ്റ്റ് അന്റോയിൻ വാട്ടോ (1684-1721) വരച്ച  പാനൽ പെയിന്റിംഗാണ് പരമ്പരാഗതമായി കോക്വെറ്റ്സ് ( Les Coquettes ; from Coquettes qui pour voir )എന്നറിയപ്പെടുന്ന ആക്ടേഴ്സ് ഓഫ് ദി കോമഡി-ഫ്രാങ്കൈസ് .
സെന്റ് പീറ്റേഴ്‌സ്ബർഗിലെ ഹെർമിറ്റേജ് മ്യൂസിയത്തിലാണ് ഈ ചിത്രം  സൂക്ഷിച്ചിരിക്കുന്നത്.
മൂന്ന് നൂറ്റാണ്ടുകളായി, വാട്ടോ പ്രതിനിധീകരിക്കുന്ന വിഷയത്തെയും കഥാപാത്രങ്ങളെയും തിരിച്ചറിയാൻ നിരവധി ശ്രമങ്ങൾ നടന്നു.
വിവിധ രചയിതാക്കൾ ഈ പെയിന്റിംഗ് ഒന്നുകിൽ കോമഡിയാ ഡെൽ ആർട്ടെ മാസ്ക്സ് അവതരിപ്പിക്കുന്ന ഒരു നാടക രംഗമോ അല്ലെങ്കിൽ വാട്ടോയുടെ സമകാലികരുടെ ഒരു ഗ്രൂപ്പ് ഛായാചിത്രമോ ആണെന്ന് കരുതി.
ഇരുപതാം നൂറ്റാണ്ടിന്റെ അവസാനം മുതൽ, റഷ്യൻ, പാശ്ചാത്യ സ്രോതസ്സുകൾ ഹെർമിറ്റേജ് മ്യൂസിയത്തിൽ വികസിപ്പിച്ച ഒരു സിദ്ധാന്തം അംഗീകരിക്കുന്നു.
അത് നാടകകൃത്ത് ഫ്ലോറന്റ് കാർട്ടൺ ഡാൻകോർട്ടിന്റെ ദി ത്രീ കസിൻസ് എന്ന നാടകത്തിൽ അവതരിപ്പിച്ച കോമഡി-ഫ്രാങ്കൈസ് കളിക്കാരുടെ ഗ്രൂപ്പ് പോർട്രെയ്‌റ്റായി ചിത്രത്തെ നിലനിർത്തുന്നു.
ലഭ്യമായ വിവിധ വ്യാഖ്യാനങ്ങൾ കണക്കിലെടുത്ത്, പെയിന്റിംഗ് നിരവധി പേരുകളിൽ അറിയപ്പെടുന്നു.
അതിന്റെ പരമ്പരാഗത നാമകരണം അജ്ഞാത വാക്യങ്ങളിൽ നിന്നാണ് ഉരുത്തിരിഞ്ഞത്.
ഈ പെയിന്റിംഗ് 1730 കളിൽ ഒരു കൊത്തുചിത്രമായി പ്രസിദ്ധീകരിച്ചു.
പതിനെട്ടാം നൂറ്റാണ്ടിന്റെ മധ്യത്തോടെ, ആക്ടേഴ്സ് ഓഫ് ദി കോമഡി-ഫ്രാങ്കൈസ് 
പാരീസിലെ വ്യാപാരിയും ആർട്ട് കളക്ടറുമായ പിയറി ക്രോസാറ്റിന്റെ അനന്തരവൻ ലൂയിസ് അന്റോയ്ൻ ക്രോസാറ്റ്, ബാരൺ ഡി തിയേഴ്‌സ് [fr]-ന്റേതായിരുന്നു.
ക്രോസാറ്റ് ശേഖരത്തിന്റെ ഭാഗമായി, 1772-ൽ റഷ്യയിലെ കാതറിൻ II ചക്രവർത്തിക്ക് വേണ്ടി പെയിന്റിംഗ് സ്വന്തമാക്കി.
അതിനുശേഷം, 1920-കളിൽ വീണ്ടും ഹെർമിറ്റേജിൽ പ്രവേശിക്കുന്നതിന് മുമ്പ്, ഹെർമിറ്റേജിലും പിന്നീട് ഗാച്ചിന കൊട്ടാരത്തിലും റഷ്യൻ സാമ്രാജ്യത്വ ശേഖരങ്ങളിൽ ഈ പെയിന്റിംഗ് ഉണ്ടായിരുന്നു.
മ്യൂസിയത്തിന്റെ സ്ഥിരം പ്രദർശനത്തിന്റെ ഭാഗമായി ഈ ചിത്രം വിന്റർ പാലസിൽ പ്രദർശിപ്പിച്ചിരിക്കുന്നു.
Quotes കുറിപ്പുകൾ അവലംബം Citations Bibliography For the English edition, see Camesasca 1971 .
Published in English as കൂടുതൽ വായനയ്ക്ക് Cat.
no. 417.
പുറംകണ്ണികൾ Actors of the Comédie-Française at the Hermitage's official website Actors of the Comédie-Française at the Web Gallery of Art
ഇല ലോറ്റ്ഷെർ ഇംഗ്ലീഷ് വിലാസം https://ml.wikipedia.org/wiki/Ila_Loetscher
ഒരു അമേരിക്കൻ വനിതാ വ്യോമയാന പയനിയറും കടലാമകളെ പരിപാലിക്കുന്നതിനും സംരക്ഷിക്കുന്നതിനുമായി അറിയപ്പെടുന്ന വക്താവുമായിരുന്നു "ടർട്ടിൽ ലേഡി" എന്നും അറിയപ്പെടുന്ന ഇലാ ഫോക്സ് ലോറ്റ്ഷെർ (ജീവിതകാലം, 1904 - ജനുവരി 4, 2000) .
ആദ്യകാല ജീവിതവും വ്യോമയാനവും
1904 ൽ ഐയവയിലെ കാലെൻഡറിൽ ഇരട്ട പെൺകുട്ടികളിൽ ഒരാളായി ഇലാ ലോറ്റ്ഷെർ ജനിച്ചു.
ഐയവയിലെ പെല്ലയിൽ നിന്നാണ് അവർ പ്രാഥമിക വിദ്യാഭ്യാസം നേടിയത്.
ആദ്യകാലം മുതൽ ലോറ്റ്ഷെർ എഞ്ചിനുകളിലും ഏവിയേഷനിലും താൽപര്യം വളർത്തിയിരുന്നു.
കൂടാതെ 25 ആം വയസ്സിൽ ലൈസൻസുള്ള ആദ്യത്തെ സ്വദേശിയായ ഐയവ വനിതാ പൈലറ്റായി അവർ മാറി.
അവരുടെ സുഹൃത്ത് അമേലിയ ഇയർഹാർട്ടിന്റെ ക്ഷണപ്രകാരം വനിതാ പൈലറ്റുമാരുടെ കൂട്ടായ്മയും പിന്തുണയും പ്രോത്സാഹിപ്പിക്കുന്നതിനായി 1929 ൽ സ്ഥാപിതമായ തൊണ്ണൂറ്റി ഒൻപത് എന്ന സംഘടനയുടെ 99 ചാർട്ടർ അംഗങ്ങളിൽ ഒരാളായിരുന്നു ലോറ്റ്ഷെർ.
1950 കളോടെ അവരുടെ ശ്രദ്ധ പറക്കലിൽ നിന്ന് കുടുംബത്തിലേക്ക് മാറി.
എന്നിരുന്നാലും, 32 വയസ്സുള്ള ഭർത്താവ് ഡേവിഡ് ലോറ്റ്ഷെർ 1955-ൽ മരിച്ചപ്പോൾ കുടുംബം ഒരു പുതിയ തുടക്കം തിരഞ്ഞെടുത്ത് ടെക്സസിലെ സൗത്ത് പാദ്രെ ദ്വീപിലേക്ക് മാറി.
കടലാമകളുമായുള്ള അവരുടെ പ്രവർത്തനം
സൗത്ത് പാദ്രെ ദ്വീപിലേക്ക് താമസം മാറിയതിനുശേഷം ഇലാ ലോറ്റ്ഷെർ കടലാമകളോട് ഒരു വാത്സല്യവും താൽപ്പര്യവും വളർത്തിയെടുത്തു.
1963 മുതൽ 1967 വരെ, ദ്വീപിലെ സഹവാസികളോടൊത്ത് മെക്സിക്കോയിലേക്കുള്ള യാത്രയിൽ, വംശനാശഭീഷണി നേരിടുന്ന കെംപ്സ് റിഡ്ലി സീ ടർട്ടിൽ ദ്വീപിൽ വളർത്താനും സംരക്ഷിക്കാനുമുള്ള മുട്ടകൾ എടുക്കുന്നതിനായി അവർ രോഗികളേയും പരിക്കേറ്റ കടലാമകളേയും പരിപാലിക്കാൻ ഒരു സ്റ്റേറ്റ് ലൈസൻസ് നേടി.
1977 ൽ ലോറ്റ്ഷെർ "സീ ടർട്ടിൽ, ഇങ്ക്" സ്ഥാപിച്ചു.
ലാഭേച്ഛയില്ലാതെ പ്രവർത്തിക്കുന്ന ഒരു കോർപ്പറേഷൻ കടലാമകളെ സംരക്ഷിക്കുന്നതിനും പരിപാലിക്കുന്നതിനും ഊന്നൽ നൽകി.
പ്രത്യേകിച്ച് കെംപ്സ് റിഡ്ലി സീ ടർട്ടിൽ.
ആമകളെ പ്രതിനിധീകരിച്ച് അവരുടെ പ്രവർത്തനങ്ങൾക്ക് അവർക്ക് "ടർട്ടിൽ ലേഡി" എന്ന വിളിപ്പേര് നേടിക്കൊടുത്തു.
അവലംബം കൂടുതൽ വായനയ്ക്ക് പുറംകണ്ണികൾ Sea Turtle, Inc website
ഇലകക ഇംഗ്ലീഷ് വിലാസം https://ml.wikipedia.org/wiki/Ilakaka ഇലകക കടക്കുന്നു ഇലകക
മഡഗാസ്കറിന്റെ തെക്ക് പടിഞ്ഞാറ് ഭാഗത്തുള്ള ഇഹൊരൊംബെ മേഖലയിലെ ഒരു ചെറുപട്ടണമാണ് ഇലകക.
കോടാനുകോടി വർഷങ്ങൾക്കു മുൻപ് ആഫ്രിക്കയിൽനിന്നും വേർപെട്ട് ഇന്ത്യൻ മഹാസമുദ്രത്തിലെത്തിയ മഡഗാസ്കർ ദ്വീപ് ജൈവവൈവിധ്യത്തിന്റെ കലവറയാണ്.
1990-കളിൽ വെറും 40 ആളുകൾ മാത്രമായിരുന്നു ഈ ഗ്രാമത്തിലുണ്ടായിരുന്നത്.
ദാരിദ്ര്യത്തിന്റെ പടുകുഴിയിൽ  കഴിഞ്ഞവരായിരുന്നു ഇവിടുത്തെ ഗ്രാമവാസികൾ.
എന്നാൽ 1998-ൽ ഇവിടുത്തെ നദീതീരങ്ങളിൽ വൻതോതിൽ ഇന്ദ്രനീലത്തിന്റെ ശേഖരം കണ്ടെത്തിയതോടെ ഗ്രാമത്തിന്റെ അവസ്ഥ മാറി മറിഞ്ഞു.
ഇതോടെ ആരും അറിയപ്പെടാതെകിടന്ന ഈ ഗ്രാമത്തിലേക്ക് ജനങ്ങളുടെ കുത്തൊഴുക്ക് തുടങ്ങി.
ഇന്ദ്രനീലക്കല്ലുകളായിരുന്നു എല്ലാവരുടേയും ലക്ഷ്യം.
2005 ആയപ്പോഴേക്കും ഇലകാകയിലെ ജനസംഖ്യ 60,000 കവിഞ്ഞു കഴിഞ്ഞിരുന്നു.
1998-ൽ ഇവിടുത്തെ നദീതീരങ്ങളിൽ വൻതോതിൽ ഇന്ദ്രനീലത്തിന്റെ ശേഖരം കണ്ടെത്തി.
ലോകത്തിലെ രത്നവ്യാപാരികളെല്ലാം ഇലകാകയിലേക്കെത്തിത്തുടങ്ങി.
ആദ്യമെത്തിയത് തായ്‌ലൻഡുകാരായിരുന്നു .
പിന്നീട് ശ്രീലങ്കക്കാർ കൂടി എത്തിയതോടെ രത്ന വ്യാപാരം പൊടിപൊടിച്ചു.
നദീതീരങ്ങളിലെല്ലാം ഇന്ദ്രനീലത്തിന്റെ ശേഖരം കണ്ടെത്തിയതോടെ നിത്യവൃത്തിക്കു പോലും വിഷമിച്ചിരുന്ന നാട്ടിൽ ലക്ഷങ്ങളുടെ രത്നക്കച്ചവടമാണ് നടന്നത്.
ഇവിടുത്തെ കൃഷിക്കാരും മറ്റു ജോലിക്കാരുമൊക്കെ തങ്ങളുടെ ജോലിയുപേക്ഷിച്ച് രത്നം തേടിയിറങ്ങി.
പിന്നെയും ഇലകാകയിൽ രത്ന ഖനനം തുടർന്നു.
2015-ൽ വീണ്ടും പലസ്ഥലങ്ങളിൽ നിന്നും ഇന്ദ്രനീലം കൂടാതെ മരതകവും , മാണിക്യവും വരെ ലഭിച്ചു തുടങ്ങി.
2016-ൽ മാത്രം രത്നശഖരം തേടി നിയമവിരുദ്ധമായി അരലക്ഷത്തിലേറെ ഭാഗ്യാന്വേഷികളാണ് ഇവിടേക്കെത്തിയത്.
ഇപ്പോൾ ലഭിക്കുന്ന ഇന്ദ്രനീലക്കല്ലുകൾ കഴിഞ്ഞ 20 വർഷത്തിനുള്ളിൽ ലഭിച്ചതിനേക്കാൾ മികച്ചതാണെന്ന് രത്ന വ്യാപാരികൾ വ്യക്തമാക്കുന്നു.
ഒരുകാലത്തും കൃത്യമായ നിയമവാഴ്ചയുണ്ടായിട്ടില്ലാത്ത ഈ നാട്ടിൽ പുത്തൻ സമ്പത്തിന്റെ വരവും ഇവിടുത്തെ ജനങ്ങളിലെത്താതെ ഇടനിലക്കാരും മറ്റുരാജ്യക്കാരും കൊണ്ടുപോവുകയാണ്.
രത്ന ഖനനത്തിന്റെ പേരിൽ നാടു മുഴുവൻ ഉഴുതുമറിച്ച് രത്നങ്ങളും വൃക്ഷങ്ങളുമെല്ലാം അന്യായമായി കടത്തുകയാണ് വ്യാപാരികൾ.
ഇവിടുത്തെ മഴക്കാടുകൾ പോലും ഖനികളുടെ ഭീഷണിയിലാണ്.
ലോകത്തിലെ ഏറ്റവും മികച്ച ഇന്ദ്രനീലക്കല്ലുകൾ കിട്ടുന്ന സ്ഥലമായി ഇലകാക വളർന്നിട്ടും ഇവിടെയുണ്ടായിരുന്ന പഴയ ഗ്രാമവാസികളുടെ ജീവിതത്തിനു കാര്യമായ മാറ്റമൊന്നും സംഭവിച്ചില്ല.
ഇവിടെയിപ്പോൾ എങ്ങും ഉഴുതുമറിച്ച ഭൂമി മാത്രമാണ് ശേഷിക്കുന്നത്.
രത്നം കണ്ടെത്താനായി മരങ്ങൾ വരെ പിഴുതുമാറ്റിയാണ് ഖനനം നടത്തുന്നത്.
വലിയ ഖനികളിൽ അപകടകരമായ നിലയിലാണ് ആളുകൾ പണിയെടുക്കുന്നത്.
രത്നത്തിനായുള്ള കൊല്ലും കൊലയും വേറെയും ഒരു വശത്ത് നടക്കുന്നതായി അറിയപ്പെടുന്നു.
ഇഹൊരൊംബെ മേഖലയിലെ ഇഹോസി ജില്ലയിൽ ആന്റനാനരിവോയുടെ തെക്ക് 735 കിലോമീറ്റർ തെക്കോട്ട്, ഇസാലോ നാഷണൽ പാർക്കിനടുത്താണ് ഇലകക സ്ഥിതിചെയ്യുന്നത്.
ടോളിയരയിൽ നിന്നും കിഴക്കുപടിഞ്ഞാറൻ മഡഗാസ്കറിലെ ഫിയാനരന്റ്സോയയിലേയ്ക്കുപോകുന്ന പ്രധാന ദേശീയപാതയായ റൂട്ട് നാഷേണൽ 7 ഇലകകയിലൂടെ കടന്നുപോകുന്നു.
1998-ൽ ഒരു നീലക്കല്ലിന്റെ ഖനി കണ്ടുപിടിച്ചതിനു ശേഷം, സ്വസ്ഥമായ ഒരു ഗ്രാമീണ ഗ്രാമം വൈൽഡ് വെസ്റ്റ് ടൗൺ ആയി മാറി.
അവലംബം പുറത്തേയ്ക്കുള്ള കണ്ണികൾ Sapphire Rush in Ilakaka .
Close-up satellite map of Ilakaka Archived 2018-04-08 at the Wayback Machine .
http://www.riva-press.com/det.php?id=13 - Reportage about Ilakaka by French-Malagasy photojournalist Rijasolo (Riva Press agency)
ഇലകുരിടിപ്പ്
മുളകിനെ ബാധിക്കുന്ന ഒരു വൈറസ്സ് രോഗമാണ് ഇലകുരിടിപ്പ് .
ഇലകൾ തോണിയുടെ ആകൃതിയിൽ മുകളിലേയ്ക്ക് വളയുന്നതും ഇലകൾ കുരുടിയ്ക്കുന്നതുമാണ് പ്രധാന രോഗലക്ഷണങ്ങൾ.
ഇലക്കട്ട ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Diospyros_pruriens
പശ്ചിമഘട്ടതദ്ദേശവാസിയായ ഒരു ചെറുമരമാണ് പായ്‌ക്കെട്ട് എന്നും അറിയപ്പെടുന്ന ഇലക്കട്ട .
( ശാസ്ത്രീയനാമം : Diospyros pruriens ) .8 മീറ്ററോളം ഉയരം വയ്ക്കും.
1000 മീറ്റർ വരെ ഉയരമുള്ള നിത്യഹരിതവനങ്ങളുടെ അടിക്കാടുകളായി കാണുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ, അറിവുകൾ http://pilikula.com/botanical_list/botanical_name_d/diospyros_pruriens.html Archived 2016-03-05 at the Wayback Machine .
വിക്കിസ്പീഷിസിൽ Diospyros pruriens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diospyros pruriens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇല നിന്ന പാട്
ഇല അതു നിന്ന തണ്ടിൽനിന്നും പൊഴിയുമ്പോൾ ആ തണ്ടിൽ അതു നിന്ന സ്ഥലത്തു കാണപ്പെടുന്ന അടയാളം അല്ലെങ്കിൽ പാട് ആണ് ഇല നിന്ന പാട് .
ഈ അടയാളം കാണപ്പെടുന്ന സ്ഥലത്ത് ആണ് ഇലയുടെ ഞെട്ട് തണ്ടിനോട് ബന്ധിച്ചിരുന്നത്.
ഒരു സസ്യത്തിന്റെ ശാഖയുണ്ടാകുന്ന സ്ഥലത്ത് ഒരു ഇലയുടെ പാട് കാണാവുന്നതാണ്.
The leaf scar on Ailanthus altissima രൂപീകരണം
ഇലയുടെ പാട് സ്വാഭാവികമായി ഉണ്ടാകുന്നതാണ്.
മിക്കപ്പോഴും ഇലപൊഴിയും വനങ്ങളിലും മറ്റു വളർച്ചാസീസണിന്റെ അവസാനം തണ്ടിനും ഇലയുടെ ഞെട്ടിനുമിടയിൽ അബ്സിസ്സ പടലം (abscissa layer) എന്നു പേരുള്ള ഒരു പടലം കോശങ്ങളുണ്ടാകുന്നു.
ഈ അബ്സിഷൻ പടലം ഇല തണ്ടിൽനിന്നും വേർപെട്ടുപോകാനുള്ള ഇടമായി വർത്തിക്കുന്നു.
ഇവിടെവച്ച് ഇല തണ്ടിൽനിന്നും വേർപെട്ട് അവിടെ ഒരു വളരെ മിനുസമുള്ള പ്രത്യേക രൂപത്തോടുകൂടിയ മുറിവുണ്ടാകുന്നു.
ഇല വേർപെട്ട ഉടനേതന്നെ ആ ഭാഗത്ത് സംരക്ഷണമായി കോർക്ക് കോശങ്ങൾ നിൽക്കുന്നു.
സ്റ്റിപ്യൂളുകൾ ഉണ്ടെങ്കിൽ അവയും പൊഴിയുമ്പോൾ ഇലകൾ പൊഴിയുമ്പോൾ ഉണ്ടാകുന്ന പാടുകൾ ഉണ്ടാകാറുണ്ട്.
സംവഹനവ്യൂഹത്തിന്റെ പാട്
സംവഹനവ്യൂഹങ്ങൾ ഇലകളിൽ ജലത്തെയും ലവണങ്ങളെയും സംവഹനം നടത്താനായുള്ള സംവിധാനമാണ്.
ഇലകൾ മുറിഞ്ഞുപോയ ഭാഗത്ത് വൃത്തത്തിലോ മറ്റ് ആകൃതികളിലോ കാണാവുന്നതാണ്.
ഇവയും ഇലയിൽനിന്നും തണ്ടിലേയ്ക്ക് പോയിരുന്ന ഭാഗത്ത് അവയുടെ പാടുകൾ കാണാനാകും.
ഈ സംവഹനവ്യൂഹത്തിന്റെ ഇലഞെട്ടിലെ പാടുകളുടെ എണ്ണത്തിന്റെ അടിസ്ഥാനത്തിൽ സ്പീഷിസുകളെ തരംതിരിക്കാനുള്ള മാനദണ്ഡമാക്കാറുണ്ട്.
Aesculus hippocastanum leaf scar showing 7 bundle scars അവലംബം
ഇലകോതൽ ഇലകോതൽ (Pruning)
ചെടികളുടെ തണ്ടും വേരും ആവശ്യാനുസരണം മുറിച്ച് മാറ്റൽ പ്രധാന പരിചരണമുറയാണ്.
ചെടികൾ ശരിയായ ആകൃതിയിയിൽ വളരുക, കേട് വന്ന ഭാഗങ്ങൾ നീക്കം ചെയ്യുക, വളർച്ചയും ഉല്പാദവും വർദ്ധിപ്പിക്കുക, വലുപ്പം കുറച്ച് വിളവെടുപ്പ് സുഗമമാക്കുക, വൃക്ഷ തലപ്പിന്  പ്രത്യേക രൂപം നൽകുക എന്നിവയാണ് ഇല കോതൽ കൊണ്ട്  ഉദ്ദേശിക്കുന്നത്.
എല്ലാ സസ്യങ്ങൾക്കും കൊമ്പ് മുറിക്കൽ നന്നല്ല.
കൊമ്പുകൾ മുറിച്ച് മാറ്റുമ്പോൾ ശക്തമായ പുതു മുകുളങ്ങളും പൂക്കളും കായ്കളും ഉണ്ടാകുന്നു.
ചില കാലങ്ങളിൽ മരങ്ങളുടെയും കുറ്റിചെടികളുടെയും ഇലകളും കൊമ്പുകളും സ്വയം കൊഴിയുന്നതും ഒരു തരത്തിൽ കൊമ്പ് മുറിക്കലാണ്.
ഓരോ ചെടിയ്ക്കും ഒരു തായ് തടിയും ശാഖകളും ഉപശാഖകളും ചെറു ചില്ലകളും ഉണ്ടാവും.
ചില്ലകളിൽ പൂക്കളും കായ്കളും ഉണ്ടാവും.
ചുരുക്കം ചില മരങ്ങളിൽ തായ് തടികളിലും ശാഖകളിലും പൂക്കളും കായ്കളും ഉണ്ടാകാം.
ചെടികൾ മുകളിലേക്ക് വളരുംത്തോറും ശാഖകളും പൂക്കളും കായ്കകളും ഉണ്ടാകുന്നു.
ചെടികൾ മുകളിലേക്ക് വളരുംത്തോറും ശാഖകളും ചില്ലകളും നേർത്ത് പൂക്കളും കായ്കകളും ചെറുതാകുന്നു.
തീരെ നേർത്ത ശാഖകളിൽ  ഇവയൊന്നും ഉണ്ടാകാറില്ല.
അവ ചെടിക്ക് ഒരു ബാധ്യതയാണ്.
എങ്കിലും അവ പ്രകാശ സംശ്ലേഷണത്തിൽ നല്ല പങ്ക് വഹിക്കുന്നു.
തുടർന്ന് അവ ഉണങ്ങി നശിക്കുകയോ പൊഴിയുകയോ ചെയ്യുന്നു.
ഉപയോഗമില്ലാത്ത ഇത്തരം ശാഖകൾ യഥാ സമയം മുറിച്ച് മാറ്റിയാൽ ചുവട്ടിൽ നിന്ന് കരുത്തേറിയ പുതു മുളകളും പൂക്കളും കായ്കളും ഉണ്ടാകുന്നു.
നിത്യ ഹരിത സസ്യങ്ങൾ രൂപ ഭംഗിയ്ക്ക് കൊമ്പ് മുറിക്കൽ ആവശ്യമാണ്.
പൂമരങ്ങളുടെ കൊമ്പ് മുറിക്കൽ പൂക്കുന്നതിന് തടസമാകും.
എന്നാൽ മാവ്, പേര, മാതളം, റംബുട്ടാൻ കൊമ്പ് മുറിക്കൽ പൂക്കാനും കായ്ക്കാനും നല്ലതാണ്.
റബർ , ആൽ, നെല്ലി മുതലായ മരങ്ങളുടെ ഇലകൾ സ്വയം പൊഴിയുന്നതോടൊ പുതിയ ഇലകളും,പൂക്കളും ഉണ്ടാകാറുണ്ട്.
ഇത്തരം മരങ്ങളുടെ കൊമ്പുകൾ മുറിക്കാറില്ല.
ചെടികളുടെ പ്രൂണിങ്ങിന് നല്ല പരിചയം വേണം.
അലങ്കാര ചെടികളുടെ  കൊമ്പുകൾ ആവശ്യാനുസരണം മുറിച്ച് മാറ്റാം.
എങ്കിലും പനിനീർ ചെടികളുടെ  കൊമ്പുകൾ ഏറെ കരുതലോടെ ചെയ്യണം.
ചട്ടിയിലും തറയിലും വളരുന്ന പ്രായമായ ചെടികളുടെ കൊമ്പുകൾ മുറിച്ച് മാറ്റാം.
ചെടികളുടെ വലിപ്പം കണക്കാക്കി മൂന്ന് രീതിയിൽ കൊമ്പ് മുറിക്കാം.
കടും വെട്ട് (Hard Pruning) : രണ്ട് മൂന്ന് വർഷത്തിൽ മാത്രം നടത്താവുന്ന രീതി.
ചട്ടിയിലും തറയിലും വളരുന്ന ചെടികളുടെ മുഴുത്ത കമ്പുകൾ തറ നിരപ്പിൽ ഒട്ട് ഭാഗത്ത് നിന്ന് 15 സെ.
മീ വരെ ഉയരത്തിൽ 45 ഡിഗ്രി ചരിച്ച് മുറിച്ച് മുറിപ്പാടുകളിൽ കുമിൾ നാശിനികൾ കുഴമ്പ് രൂപത്തിലാക്കി പുരട്ടണം.
കൂട്ടത്തിൽ ഒന്നോ രണ്ടോ തുള്ളി കീടനാശിനി കൂടി ചേർത്താൽ തണ്ട് തുരപ്പൻ പുഴുക്കളെ ചെറുക്കാം.
കൊമ്പ് മുറിക്കൽ  (Medium Pruning):  ചെടികളുടെ വലിപ്പം കണക്കാക്കി 15 സെ.
മീ മുതൽ 45 സെ.
മീ വരെ ഉയരമുളള കൊമ്പുകൾ മുറിച്ച് മാറ്റിയാൽ ഇടത്തരം വലുപ്പമുള്ള ധാരാളം പൂക്കൾ ലഭിക്കും.
ഓഗസ്റ്റ്, സെപ്റ്റംമ്പർ മാസങ്ങളിൽ കൊമ്പ് മുറിക്കാം.
തണ്ടുകൾ 45 ഡിഗ്രി ചരിച്ച് മുറിച്ച് മുറിപ്പാടുകളിൽ കുമിൾനാശിനികൾ കുഴമ്പ് രൂപത്തിൽ പുരട്ടണം.
45 ദിവസങ്ങൾക്കുള്ളിൽ പൂവിടുന്നു.
ലഘുവായ കൊമ്പ് മുറിക്കൽ (Light Pruning) : ചെടികളുടെ വലുപ്പം കണക്കാക്കി തറ നിരപ്പിൽ നിന്ന് 45 സെ.
മീറ്ററിനു മുകളിൽ കൊമ്പുകൾ മുറിച്ച് മാറ്റുന്ന രീതിയാണിത്.
മറ്റ് പരിചരണ മുറകളിൽ മാറ്റമില്ല.
തീരെ കരുത്ത് കുറഞ്ഞ ശോഷിച്ച കമ്പുകളിൽ പൂവുണ്ടാകുകയില്ല.
അത്തരം കമ്പുകൾ ചെടിക്ക് ബാധ്യതയാണ്.
അവയെ നീക്കം ചെയ്യുന്ന രീതിയാണ് ഉപരിതല വെട്ട് (Clipping) തണ്ടിൻ്റെ നീളം, മുറിക്കുന്ന കാലം, ഇനം, പൂക്കളുടെ നിറം എന്നിവ കണക്കാക്കി പൂവിടുന്ന സമയത്തിലും വ്യത്യാസമുണ്ടാകുന്നു.
മുറിക്കുമ്പോൾ തണ്ടുകൾക്ക് ക്ഷതം സംഭവിച്ചാൽ അവ ഉണങ്ങി നശിക്കുന്നു.
അതിനാൽ മൂർച്ചയേറിയ കത്രിക ഉപയോഗിച്ച് ഒറ്റ വെട്ടലിൽ മുറിച്ച് മാറ്റണം.
മുറിപ്പാടുകളിൽ കൃമി, കീടനാശിനികൾ പുരട്ടണം.
തുടർച്ചയായ മഴക്കാലങ്ങളിൽ കൊമ്പ് മുറിക്കൽ ഒഴിക്കണം.
ചിലയിനം വള്ളി ചെടികളുടെയും കൊമ്പ് മുറിക്കാറുണ്ട്.
കേരളത്തിൽ വീട്ടുവളപ്പുകളിലും ഉയർന്ന പ്രദേശങ്ങളിലും മുന്തിരി, കിവി മുതലായ പഴച്ചെടികൾ കൗതുകത്തിന് വേണ്ടി വളർത്താറുണ്ട്.
പന്തലിലും, കെട്ട്കമ്പികളിലും വളർത്തുന്ന ഈ ചെടികളുടെ ഇലകൾ കൊഴിഞ്ഞു തുടങ്ങുമ്പോൾ മുറിച്ച് നീക്കാവുന്നതാണ്.
നവംബർ, ഡിസംബർ മാസങ്ങളിൽ പ്രധാന വള്ളികളും രണ്ട് മൂന്ന് പാർശ്വ വള്ളികളും നില നിർത്തി ബാക്കിയുള്ള നേർത്ത വള്ളികളും മുറിച്ച് മാറ്റണം.
മുറിപ്പാടുകളിൽ കുമിൾനാശിനിയും കീടനാശിനികളും പുരട്ടണം.
↑ {{ cite journal }} : Check date values in: | accessdate= and | date= ( help ) ; Cite journal requires | journal= ( help ) ; External link in | title= ( help ) ; line feed character in | title= at position 41 ( help )
ഇലക്കള്ളി
ഇൻഡ്യൻ സ്പർജ് ട്രീ, ഓലിയാണ്ടർ സ്പർജ് (Indian Spurge Tree, Oleander Spurge) എന്ന ആംഗലേയ നാമങ്ങളുള്ള, പ്രധാനമായും തെക്കെ ഇൻഡ്യയിലെ മലമ്പ്രദേശങ്ങളിൽ, പാറകളുടെ വിള്ളലുകളിൽ  വളരുന്ന, രണ്ട് മുതൽ നാലു മീറ്റർ വരെ ഉയരമുള്ള കുറ്റിച്ചെടിയാണ് ഇലക്കള്ളി, ( ശാസ്ത്രീയനാമം : Euphorbia neriifolia ) .
കള്ളിമുൾച്ചെടിയോട് സാമ്യമുള്ള ഇതിന്റെ ചാറു നിറഞ്ഞ തണ്ടുകൾ ഉരുണ്ടതും ചാരനിറത്തോടു കൂടിയതുമാണ്.
തെക്കൻ ഇൻഡ്യയിലെ ഡക്കാൻ പീഠഭൂമിയിൽ ഉത്ഭവിച്ചു എന്ന് കരുതപ്പെടുന്ന ഈ സസ്യം, ഇന്ന് ലോകത്താകമാനം വളരുന്നു.
വർഷക്കാലത്തു മാത്രം ഇലകൾ പ്രത്യക്ഷപ്പെടുന്ന ഇതിന്റെ പൂക്കൾ കുലകളായി കാണുന്നു.
ഒരു കുലയിൽ ഒരു പെൺപൂവും ധാരാളം ആൺപൂക്കളും ഉണ്ടാകും.
ഇലക്കള്ളി ഔഷധ ശാസ്ത്രം ആയുർവേദത്തിൽ
ഇലക്കള്ളിയുടെ കറ വിരേചനൗഷധമാണ്.
മഞ്ഞപ്പിത്തം മഹോദരം തുടങ്ങിയ ഉദര രോഗങ്ങളിലും ത്വക് രോഗങ്ങളിലും ഉപയോഗിക്കുന്നു.
ഇലക്കള്ളിയിൽ നിന്ന് വേർതിരിച്ചെടുത്ത ഔഷധ മൂല്യമുള്ള ഘടകങ്ങൾ യൂഫോൾ(എല്ലാ ഭാഗങ്ങളിലും നിന്ന് വേർതിരിച്ചെടുത്തത്) ഫ്രൈഡെലൻ (friedelan-3alpha, friedelan-3beta-ol) ടാറാക്സീറോൾ (taraxeroln-hexacosanol) യൂഫോർബോൾ ഹെക്സകോസനൊവേറ്റ് നേറീഫോളിയോൾ സൈക്ലോആർടെനോൾ മുറിവുകൾ ഉണക്കുവാനുള്ള ശേഷി
കറയിൽ നിന്ന് വേർതിരിച്ച ഘടകങ്ങൾക്ക് ശസ്ത്രക്രിയ മുറിവുകൾ ഉണക്കുവാനും, മുറിപാടുകളുടെ ശക്തി വർദ്ധിപ്പിക്കുവാനുമുള്ള കഴിവുണ്ട്.
മാനസികരോഗങ്ങളിൽ
ഇലകളിൽ നിന്ന് വേർതിരിച്ചെടുത്ത ഘടകങ്ങൾക്ക് ഉത്കണ്ഠ കുറയ്ക്കുവാനും, അപസ്മാര ചികിത്സയ്ക്കും, വിഭ്രാന്തി കുറയ്ക്കുവാനും സാധിക്കും.
കോശങ്ങളുടെ ഓക്സീകരണം തടഞ്ഞ് ആയുസ്സു വർദ്ധിപ്പിക്കുന്നതിനുള്ള ശേഷി
ഇലക്കള്ളിയുടെ എല്ലാ ഭാഗങ്ങളിലും നിന്ന് വേർതിരിച്ചെടുത്ത ഘടകമായ യൂഫോളിന് യൂഫോൾ
കോശങ്ങളുടെ ആയുസ്സു വർദ്ധിപ്പിക്കുന്നർതിനുള്ള കഴിവുണ്ട്.
വേദന സംഹാരി / നീർവീഴ്ച തടയൽ
ഇലകളിൽ നിന്ന് വേർതിരിച്ചെടുത്ത ഘടകങ്ങൾക്ക് സാധാരണ വേദനസംഹാരികളായ ഡൈക്ലോഫിനാക്, ഇൻഡോമെതാസിൻ എന്നീ ആധുനിക ഔഷധങ്ങളേക്കാൾ ശക്തിയുണ്ട്.
അർബുദ ചികിത്സയിൽ
ശ്വാസകോശ, ത്വക്, ഉദര അർബുദ കോശങ്ങളെ നശിപ്പിക്കുവാനുള്ള ശേഷി ചില ഘടകങ്ങൾക്കുണ്ട്, ഇലക്കള്ളി വെറുതെ ഉപയോഗിക്കാൻ പാടില്ല, ഇലക്കള്ളി മുറിവുകളിൽ വെച്ചുകേട്ടനും പാടില്ല.
അവലംബം ↑ Global Information Hub on Integrated Medicine ↑ Spatula DD - Peer Reviewed Journal on Complementary Medicine and Drug Discovery; A Review on Euphorbia neriifolia; 2011; 1(2): 107-111 ↑ H Panda;Herbs cultivation and medicinal uses;National institute of industrial research;NewDelhi; P 286-88 ↑ Spatula DD - Peer Reviewed Journal on Complementary Medicine and Drug Discovery; A Review on Euphorbia neriifolia; 2011; 1(2): 107-111 ↑ A M Rasik,A.
Shukla,G.
K.Patnaik,et al; Wound healing activity of latex of E Nerifolia; Indian Journal Of Pharmacology;1996;28:107,109 ↑ I.H.Burkill;A dictionary of economic products of Malay peninsula;Ministry of agriculture, Govt.
Of Malaysia;1966 ↑ Bigonia P, Rana AC;Psychopharmacological profile of hydro-alcoholoc extract of E Nerifolia leaves in rats and mice; Indian Journal Exp Biolo; 2005 OCt;43(10);859-62 ↑ C.P.Khare;Indian Herbal Remedies:Rational Western teherapy, Ayurvedic and other traditional usage;Botany springer;Berlin 2004 p 209 ↑ Bigonia P, Rana A C; Hemolytic and invitro antioxidant activity of saponin isolated from E.Nerifolia leaf;p 359-376;Recent progress in medicinal plants; Vol 18 ↑ G Kalpesh et al;Antiinflammatory and analgesic activity of hydro-alcoholic leaves extract of E Nerifolia;Asian journal of pharmacological and clinical research;Vol2,Issue1;Jan-Mar,2009 ↑ Chien-Fu Chen;An investigation into the anti tumer activities of E. Nerifolia (Masters Thesis) 28 April 2010 പുറത്തേക്കുള്ള കണ്ണികൾ
ഇലകമൺ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Elakamon_Gramapanchayath
തിരുവനന്തപുരം ജില്ലയിലെ വർക്കല താലൂക്കിലെ ഒരു ഗ്രാമപഞ്ചായത്താണ് ഇലകമൺ .
പണ്ടത്തെ ദേശീങ്ങനാടിനെയും , വേണാടിനെയും വേർതിരിച്ചിരുന്ന അതിർത്തി ഇലങ്കമൺ പ്രദേശമായിരുന്നു.
പാണ്ഡവൻമാർ അജ്ഞാതവാസകാലത്ത് ഇവിടെ താമസിച്ചിരുന്നു എന്ന് ഐതിഹ്യം.
1940കാലത്ത് കയർ വ്യവസായം ആയിരുന്നു ഇവിടത്തെ ഉപജീവനമാർഗ്ഗം,
കെടാകുളത്തു ചാമ്പകടയിൽ  ആയിരുന്നു ആദ്യത്തെകയർ വ്യവസായം തുടങ്ങിയത്.
1905-ൽ ഇലങ്കമണ്ണിൽ ഒരു വൈദ്യശാലയും അഞ്ചലാഫീസും സ്ഥാപിച്ചിരുന്നു.
കെടാകുളത്തു ഒരു ലൈബ്രറിയും  ഉണ്ട്   (നേതാജി മെമ്മോറിയൽ ലൈബ്രറി റീഡിംഗ്  റൂമും)  ഉണ്ട് ,
1999  - ഇത്പുതുക്കി  പണിതു.
1953-ലാണ് പഞ്ചായത്ത് രൂപീകൃതമായത്.
ഡോ. കെ. വാസുദേവനായരുന്നു പഞ്ചായത്തിന്റെ ആദ്യത്തെ പ്രസിഡന്റ്.
വടക്ക് : പൂതക്കുളം , കല്ലുവാതുക്കൽ പഞ്ചായത്തുകൾ.
തെക്ക് : വർക്കല മുനിസിപാലിറ്റി കിഴക്ക് : ചെമ്മരുതി , നാവായ്ക്കുളം പഞ്ചായത്തുകൾ പടിഞ്ഞാറ് : ഇടവ നടയറക്കായൽ , പൂതക്കുളം പഞ്ചായത്തുകൾ.
ഭൂപ്രകൃതി അനുസരിച്ച് പഞ്ചായത്തിനെ കുന്നുകൾ, ചരിവുപ്രദേശം, താഴ്വരകൾ, നിലങ്ങൾ എന്നിങ്ങനെ തരംതിരിക്കാം.
ഇടവ നടയറക്കായൽ, കുളങ്ങൾ, തോടുകൾ, നദികൾ ഇവയാണ് പ്രധാന ഉപരിതല ജലസ്രോതസ്സുകൾ.
ആരാധനാലയങ്ങൾ/തീർത്ഥാടന കേന്ദ്രങ്ങൾ അയിരൂർ സെന്റ് തോമസ് ദേവാലയം അയിരൂർ അഞ്ചുമൂർത്തീ ക്ഷേത്രം കായൽപുരം മുസ്‍ലിം പള്ളി ഇലവും മൂട്ടിൽ ശാസ്താക്ഷേത്രം കെടാകുളം  ശ്രീ  ബാലസുബ്രമണ്യസ്വാമി ക്ഷേത്രം കെടാകുളം ശ്രീ  നാരായണ ഗുരു മന്ദിരം   (വർക്കല   ശിവഗിരി  മോഡൽ ) കളത്തറ മുസ്‍ലിം പള്ളി വിളപ്പുറം മുസ്‍ലിം പള്ളി കെടാകുളം മണകുന്ന് വിള ശിവ  ക്ഷേത്രം കടവിൻകര ശ്രീ ഭദ്രകാളി ദേവീ ക്ഷേത്രം ഗ്രാമ പഞ്ചായത്ത് വാർഡുകൾ തോണിപ്പാറ ഹരിഹരപുരം ഊന്നിൻമൂട് ഇലകമൺ കളീയ്ക്കൽ കിഴക്കേപ്പുറം വേങ്കോട് പാളയംകുന്ന് കടവിൻകര കളത്തറ മൂലഭാഗം അയിരൂർ കായൽപ്പുറം വിളപ്പുറം കെടാകുളം അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (ഇലകമൺ ഗ്രാമപഞ്ചായത്ത്)
ഇലക്കറി ഇംഗ്ലീഷ് വിലാസം https://ml.wikipedia.org/wiki/Leaf_vegetable മുരിങ്ങയില
പച്ചക്കറിയിനത്തിൽ ഉൾപ്പെട്ട ഭക്ഷ്യവിഭവമാണ് ഇലക്കറി .
വളരെ പോഷകാംശമുള്ളതും സ്വാദിഷ്ഠവുമാണ് ഇലക്കറികൾ.
തഴുതാമ, ചേമ്പില, ചീര, വേലിച്ചീര, കൊടകൻ (മുത്തൽ), മൈസൂർച്ചീര, മണിത്തക്കാളിയില, മത്തനില, കുമ്പളയില, തകരയില, പയറില, മുരിങ്ങയില മുതലായവ കേരളത്തിലെ പ്രധാന ഇലക്കറികളാണ്.
മറ്റ് സംസ്ഥാനങ്ങളിൽ പരമ്പരാഗതമായി ഉപയോഗിച്ചു വരുന്ന ഇലക്കറികളായ മല്ലിയില, പുതിനയില, പാലക്ക് മുതലായവ കേരളീയരും ഇപ്പോൾ സ്വീകരിച്ച് തുടങ്ങിയിട്ടുണ്ട്.
പോഷകാംശങ്ങൾ
നമ്മുടെ നാട്ടിൽ സുലഭമായ ഇലക്കറികളിൽ ലവണങ്ങൾ , ഇരുമ്പ് , കാൽസ്യം , ഫോസ് ഫറസ് , ജീവകം എ. ബി. സി എന്നീ ഘടകങ്ങളാണ് മുഖ്യമായും ഉള്ളത്.
ഇരുമ്പിന്റെയും  ജീവകം എ, ജീവകം സി, ജീവകം കെ എന്നിവയുടെയും നല്ല ഒരു സ്രോതസ്സാണ് ചീര.
ആന്റി ഓക്സിഡന്റുകളാൽ സമൃദ്ധമായ മല്ലിയില രോഗപ്രതിരോധ ശക്തി വർദ്ധിപ്പിക്കുന്നതോടൊപ്പം ദഹനത്തെ സഹായിക്കുകയും ചെയ്യുന്നു.
അതുപോലെ പുതിന ഉദരരോഗങ്ങളിൽ നിന്നും മുക്തി നേടുന്നതിനും ആമാശയശുദ്ധീകരണത്തിനും സഹായകരമാണ്.
ചിത്രസഞ്ചയം ചീര പുതിന ഒരിനം ചേമ്പില അവലംബം
ഇലക്കാട് ഇംഗ്ലീഷ് വിലാസം https://ml.wikipedia.org/wiki/Elackad ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോട്ടയം ജില്ലയിലെ കടപ്ലാമറ്റം പഞ്ചായത്തിലെ ഒരു ഗ്രാമപ്രദേശമാണ് ഇലക്കാട് .
ഗ്രാമത്തിലെ  പ്രധാനമായ നാണ്യവിളകൾ നെല്ല് , മരച്ചീനി , റബ്ബർ , കൊക്കോ , വാനില , കുരുമുളക് , ഇഞ്ചി എന്നിവയാണ്‌.
ഒരു ക്രിസ്ത്യൻ പള്ളിയും രണ്ട് ദേവിക്ഷേത്രങ്ങളുമാണ് പ്രധാന ആരാധനാലയങ്ങൾ.
ഒരു സഹകരണ ബാങ്കും രണ്ട് വായനശാകളും സ്കൂളുമാണ് പ്രധാന പൊതു സ്ഥാപനങ്ങൾ.
വിദ്യാഭ്യാസപരമായി വളരെ മുന്നേറ്റം കൈവരിക്കാൻ സാധിച്ചിട്ടുണ്ട്.
എറിക് ഹെർമൻ ഇംഗ്ലീഷ് വിലാസം https://ml.wikipedia.org/wiki/Eric_Herman
അമേരിക്കയിലെ പസഫിക് നോർത്ത്വെസ്റ്റിൽനിന്നുള്ള സംഗീതജ്ഞനാണ് എറിക് ഹെർമൻ ( ഇംഗ്ലീഷ് : Eric Herman ), മുഴുവൻ പേര്: എറിക് ഹെർമൻ എൻഡ്രെസ് ( ഇംഗ്ലീഷ് : Eric Herman Endress ).
കുട്ടികൾക്കായുള്ള ഗാനങ്ങളുടെ നിർമ്മാണവും പ്രകടനുമാണ് ഇദ്ദേഹത്തിൻ്റെ മേഖല.
യൂറ്റ്യൂബിൽ ഏറെ പ്രശസ്തമായ ആയ ദ എലിഫൻ്റ് സോങ് ( ഇംഗ്ലീഷ് : The Elephant Song ), ബ്ലാക്ക്ബേഡ്, ബ്ലൂബേഡ് ആൻഡ് റെഡ്ബേഡ് ( ഇംഗ്ലീഷ് : "Blackbeard, Bluebeard and Redbeard" ), ദേർ ഈസ് എ മോൺസ്റ്റർ ഇൻ മൈ ഹൗസ് ( ഇംഗ്ലീഷ് : There's a Monster in My House ) തുടങ്ങിയവ എറിക് ഹെർമൻ്റെ പ്രശസ്തമായ പാട്ടുകളിലുൾപ്പെടുന്നു.
നീല ഷർട്ട്, മഞ്ഞ പാൻ്റ്സ്, മഞ്ഞ നിറത്തിലുള്ള ടൈ എന്നിവയാണ് പാടുമ്പോഴുള്ള എറിക് ഹെർമന്റെ വേഷം.
ഈ വേഷത്തിൽത്തന്നെയുള്ള കാർട്ടൂണിൽ ആനിമേഷൻ വീഡിയോകളിലും അദ്ദേഹം പ്രത്യക്ഷപ്പെടുന്നു.
എറിക്ക ക്രിസ്റ്റെൻസൻ
എറിക്ക ജെയ്ൻ ക്രിസ്റ്റെൻസൻ (ജനനം: ഓഗസ്റ്റ് 19, 1982) ട്രാഫിക് (2000), സ്വിംഫാൻ (2002), ദി ബാംഗർ സിസ്റ്റേഴ്‌സ് (2002), ദി പെർഫെക്റ്റ് സ്‌കോർ (2004), ഫ്ലൈറ്റ്പ്ലാൻ (2005), ഹൗ ടു റോബ് എ ബാങ്ക് (2007), ദ ടോർച്ചർഡ് (2010), ദി കേസ് ഫോർ ക്രൈസ്റ്റ് (2017) എന്നീ ചിത്രങ്ങളിലെ മികച്ച വേഷങ്ങളിലൂടെ പ്രശസ്തയായ ഒരു അമേരിക്കൻ നടിയും ഗായികയുമാണ്.
ട്രാഫിക് എന്ന ചിത്രത്തിലെ അഭിനയത്തിന് മികച്ച വനിതാ മുന്നേറ്റ താരത്തിനുള്ള എംടിവി മൂവി അവാർഡും സഹതാരങ്ങൾക്കൊപ്പം ഒരു മോഷൻ പിക്ചറിലെ അഭിനേതാക്കളുടെ മികച്ച പ്രകടനത്തിനുള്ള സ്‌ക്രീൻ ആക്ടേഴ്‌സ് ഗിൽഡ് അവാർഡും അവർ നേടിയിട്ടുണ്ട്.
2006-ൽ, എബിസിയിലെ സിക്സ് ഡിഗ്രി എന്ന ഹ്രസ്വകാല നാടകീയ പരമ്പരയിൽ അവർ അഭിനയിച്ചു.
എൻബിസി കുടുംബ പരമ്പരയായ പാരന്റ്‌ഹുഡിൽ 2 010 മുതൽ 2015-ൽ  പരമ്പരയുടെ അവസാനംവരെ,  ജൂലിയ ബ്രാവർമാൻ-ഗ്രഹാം എന്ന കഥാപാത്രമായി ക്രിസ്റ്റെൻസൻ അഭിനയിച്ചു.
2014-ൽ, ഈ പരമ്പരയിലെ പ്രകടനത്തിൻ‌റെ പേരിൽ അവർക്ക് ഗ്രേസി അവാർഡ് ലഭിച്ചു.
എബിസിയുടെ ഹ്രസ്വകാല ക്രൈം നാടകീയ പരമ്പരയായിരുന്ന വിക്കഡ് സിറ്റിയിൽ ബെറ്റി ബ്യൂമോണ്ടെയ്‌ൻ എന്ന കഥാപാത്രമായും ക്രിസ്റ്റൻസൻ പ്രത്യക്ഷപ്പെട്ടു.
വാഷിംഗ്ടണിലെ സിയാറ്റിലിൽ നിർമ്മാണ രംഗത്ത് മാനേജരായിരുന്ന കാത്തി (മുമ്പ്, ഹെൻഡ്രിക്സ്), ഇൻഷുറൻസ് മേഖലയിലെ പ്രവർത്തകനും ഒപ്പം ഹ്യൂമൻ റിസോഴ്സ് എക്സിക്യൂട്ടീവുമായിരുന്ന സ്റ്റീവൻ ക്രിസ്റ്റെൻസൻ എന്നിവരുടെ മകളായി  ക്രിസ്റ്റൻസൻ ജനിച്ചു.
അവൾക്ക് നിക്ക് എന്ന ഒരു മൂത്ത അർദ്ധസഹോദരനും, ഡെയ്ൻ (അദ്ദേഹം 2005 ലെ ദി അപ്‌സൈഡ് ഓഫ് ആംഗർ എന്ന സിനിമയിൽ പ്രത്യക്ഷപ്പെട്ടു), ബ്രാൻഡോ എന്നീ ഇളയ ഇരട്ട സഹോദരന്മാരുമുണ്ട്.
അവൾക്ക് ഡാനിഷ്, ഐസ്‌ലാൻഡിക്, സ്വീഡിഷ്, നോർവീജിയൻ, വെൽഷ്, ഐറിഷ് വംശപരമ്പരയുണ്ട്.
നാല് വയസ്സ് വരെ സിയാറ്റിൽ നഗരത്തിൽ താമസിച്ച ക്രിസ്റ്റെൻസൻറെ കുടുംബം കാലിഫോർണിയയിലെ ലോസ് ഏഞ്ചൽസ് നഗരപ്രാന്തത്തിലേയ്ക്ക് താമസം മാറ്റി.